Diari Oficial de la Generalitat Valenciana


Sumari del DOGV 3383, del 30-11-1998 (1998/10140)

ORDRE de 9 de novembre de 1998, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General per a la Modernització del Regadiu de la Marina Alta, II fase (Vall de la Retoria, Alacant).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3383

Data del DOGV
:   30-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10632


Data del document
:   09-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 9 de novembre de 1998, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General per a la Modernització del Regadiu de la Marina Alta, II fase (Vall de la Retoria, Alacant). [1998/10935]
  
La Conselleria d'Agricultura, Pesca i Alimentació té entre els seus objectius prioritaris la modernització del regadiu de la Comunitat Valenciana. Això comporta la realització d'obres que milloren la gestió dels recursos hídrics i l'adequació de les infraestructures als sistemes de reg moderns.
  
D'acord amb això, la Conselleria d'Agricultura ha redactat un Pla d'Obres d'Interés General que comprén els terrenys regables dels termes municipals de Beniarbeig, Benimeli, Benidoleig, Orba, Ráfol de Almunia, Sagra, Sanet y Negrals i Tormos.
  
Les actuacions previstes són les necessàries per establir la regulació adequada per al manteniment d'un equilibri hídric entre necessitats i recursos disponibles, com també els mecanismes d'explotació que permeten una considerable reducció dels efectes de la salinització dels recursos subterranis, l'aprofitament de les aigües depurades, la disminució del risc d'inundacions per canals de drenatge, la implantació del reg localitzat i l'adequació de la xarxa viària a les necessitats actuals.
  
En virtut d'això, a proposta de la Direcció General de Regadius i Estructures Agràries, i en ús de les facultats que tinc assignades,
  
ordene
  
Article 1
  
Queda aprovat el Pla d'Obres d'Interés General per a la Modernització del Regadiu de la Marina Alta, II Fase (Vall de la Rectoria, Alacant).
  
Article 2
  
D'acord amb l'article 62 de la Llei de Reforma i Desenvolupament Agrari i amb els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres d'embassaments o dipòsits, xarxes de canonades en impulsions i connexions entre basses i les xarxes, estacions de bombament, d'instal·lacions electromecàniques en sondatges d'aigües subterrànies, xarxes de reg i de distribució i automatització i millora de la gestió, queden classificades com d'interés general, en el grup a) de l'article 61 de la Llei de Reforma i Desenvolupament Agrari esmentada.
  
Disposicions finals
  
Primera
  
La Direcció General de Regadius i Estructures Agràries dictarà les normes complementàries per a la millor aplicació de tot el que es disposa en aquesta ordre.
  
Segona
  
Aquesta ordre entra en vigor l'endemà de la publicació en el Diari Oficial de la Generalitat Valenciana.
  
València, 9 de novembre de 1998
  
La consellera d'Agricultura, Pesca i Alimentació,